ประกาศกรมการขนส่งทางบกประกาศกรมการขนส่งทางบกเรื่อง กำหนดคุณสมบัติคุณลักษณะ และการติดตั้งแตรสัญญาณ และกำหนดหลักเกณฑ์วิธีการและเงื่อนไขการรับรองแบบแตรสัญญาณและแบบการติดตั้งแตรสัญญาณสำหรับรถยนต์และรถจักรยานยนต์พ.ศ. ๒๕๕๙[๑] เพื่อให้ส่วนควบและเครื่องอุปกรณ์ของรถยนต์และรถจักรยานยนต์เกิดความปลอดภัยในการใช้งานและสอดคล้องกับมาตรฐานสากลอาศัยอำนาจตามความในข้อ ๑๑ และข้อ ๑๒แห่งกฎกระทรวงกำหนดส่วนควบและเครื่องอุปกรณ์สำหรับรถ พ.ศ. ๒๕๕๑อธิบดีกรมการขนส่งทางบกออกประกาศกำหนดให้แตรสัญญาณเป็นส่วนควบและเครื่องอุปกรณ์ที่ต้องผ่านการรับรองแบบและกำหนดคุณสมบัติ คุณลักษณะ และการติดตั้งแตรสัญญาณสำหรับรถยนต์และรถจักรยานยนต์และกำหนดหลักเกณฑ์ วิธีการ และเงื่อนไขการรับรองแบบแตรสัญญาณและแบบการติดตั้งแตรสัญญาณสำหรับรถยนต์และรถจักรยานยนต์ดังต่อไปนี้ข้อ๑ ประกาศนี้ให้ใช้บังคับกับรถตามกฎหมายว่าด้วยรถยนต์ดังต่อไปนี้(๑)รถยนต์นั่ง (M๑) และรถยนต์บรรทุก (N๑) ที่ผลิต ประกอบหรือนำเข้าเพื่อจำหน่าย(๒)รถยนต์นั่ง (M๑) และรถยนต์บรรทุก (N๑) ที่ผลิต ประกอบหรือนำเข้ามาเพื่อใช้เองที่มีจำนวนเกินกว่า ๓ คันต่อแบบต่อปี(๓)รถจักรยานยนต์ (L๓) ที่ผลิต ประกอบ หรือนำเข้าเพื่อจำหน่าย(๔)รถจักรยานยนต์ (L๓) ที่ผลิต ประกอบ หรือนำเข้ามาเพื่อใช้เองที่มีจำนวนเกินกว่า ๕ คัน ต่อแบบต่อปีข้อ๒ ในประกาศนี้(๑)รถยนต์นั่ง (M๑) หมายความว่ารถยนต์สี่ล้อขึ้นไปที่ผู้ผลิตออกแบบให้เป็นรถสำหรับนั่งโดยสารซึ่งมีจำนวนที่นั่งคนโดยสารรวมคนขับไม่เกิน๙ ที่นั่ง(๒)รถยนต์บรรทุก (N๑) หมายความว่ารถยนต์สี่ล้อขึ้นไปที่ผู้ผลิตออกแบบให้เป็นรถสำหรับบรรทุกมีน้ำหนักรถรวมน้ำหนักบรรทุกไม่เกิน๓,๕๐๐ กิโลกรัมและให้หมายความรวมถึงรถยนต์ที่ผู้ผลิตออกแบบให้มีพื้นที่โดยสารและพื้นที่บรรทุกอยู่ในส่วนเดียวกันและเป็นไปตามเงื่อนไขที่กำหนดไว้ในภาคผนวก ๑(๓)รถจักรยานยนต์ (L๓) หมายความว่า รถสองล้อที่มีขนาดเครื่องยนต์เกิน ๕๐ ลูกบาศก์เซนติเมตร (กรณีใช้เครื่องยนต์สันดาปภายใน)หรือมีความเร็วสูงสุดที่ออกแบบเกิน ๕๐ กิโลเมตร/ชั่วโมง(๔)แตรสัญญาณ หมายความว่า อุปกรณ์สัญญาณเสียงเตือน (Audible Warning Device : AWD) หรือระบบอุปกรณ์สัญญาณเสียงเตือนซึ่งประกอบจากอุปกรณ์สัญญาณเสียงเตือนที่ควบคุมจากแหล่งเดียวกันและปล่อยเสียงพร้อมกันโดยทำงานด้วยพลังงานจากไฟฟ้ากระแสตรงหรือไฟฟ้ากระแสสลับ ซึ่งแบ่งเป็น ๒ ประเภทดังต่อไปนี้(ก)ประเภทที่ ๑ (Class I) เป็นแตรสัญญาณที่ออกแบบมาเพื่อติดตั้งบนรถจักรยานยนต์ที่มีกำลังไฟฟ้าไม่เกิน๗ กิโลวัตต์(ข)ประเภทที่ ๒ (Class II) เป็นแตรสัญญาณที่ออกแบบมาเพื่อติดตั้งบนรถยนต์นั่ง(M๑) รถยนต์บรรทุก (N๑)และรถจักรยานยนต์ (L๓) ที่มีกำลังไฟฟ้าเกินกว่า ๗ กิโลวัตต์(๕)สัญญาณเสียงของรถ (Audible Signal) หมายถึงแตรสัญญาณที่ให้สัญญาณเสียงเดียวและทำงานพร้อมกันด้วยอุปกรณ์ควบคุมเดียว(๖)ระดับเสียง หมายความว่า ระดับแรงดันเสียง (Sound Pressure level) ซึ่งผ่านการถ่วงน้ำหนักแบบ A (A - Weighting) มีหน่วยเป็นเดซิเบลเอ(๗)แบบ หมายความว่า สิ่งที่กำหนดความเหมือนกันของสาระสำคัญเกี่ยวกับคุณสมบัติ คุณลักษณะสมรรถนะ ระบบการทำงาน ประสิทธิภาพการทำงาน การติดตั้ง ประเภท ขนาด หรือจำนวนของส่วนควบและเครื่องอุปกรณ์(๘)ผู้ผลิต หมายความว่า(ก)ผู้ผลิตส่วนควบและเครื่องอุปกรณ์ ซึ่งได้แก่ ผู้ที่ทำการผลิต ประกอบหรือนำเข้าแตรสัญญาณของรถ(ข)ผู้ผลิตรถ ซึ่งได้แก่ ผู้ที่ทำการผลิต ประกอบ หรือนำเข้ารถยนต์หรือรถจักรยานยนต์ที่ติดตั้งแตรสัญญาณ(๙)หน่วยงานทดสอบ หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ทดสอบแตรสัญญาณหรือทดสอบการติดตั้งแตรสัญญาณของรถ(๑๐)หน่วยงานตรวจสอบการผลิตให้เป็นไปตามต้นแบบ (Conformity of Production : COP) หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ตรวจประเมินระบบคุณภาพการผลิตและสุ่มตรวจแตรสัญญาณหรือรถที่ติดตั้งแตรสัญญาณให้เป็นไปตามต้นแบบที่ได้รับการรับรองหมวด ๑คุณสมบัติและคุณลักษณะ ข้อ๓ แตรสัญญาณของรถยนต์และรถจักรยานยนต์ต้องมีคุณสมบัติคุณลักษณะและเกณฑ์การทดสอบ ดังต่อไปนี้(๑)แตรสัญญาณต้องปล่อยเสียงอย่างต่อเนื่องและเป็นเสียงเดียว โดยแถบคลื่นเสียงจะต้องไม่เปลี่ยนแปลงระหว่างการทำงานโดยแตรสัญญาณที่ใช้ไฟฟ้ากระแสสลับให้บังคับเฉพาะในขณะที่เครื่องกำเนิดไฟฟ้าที่จ่ายไฟฟ้าให้กับแตรสัญญาณมีความเร็วคงที่ในช่วงร้อยละ ๕๐ ร้อยละ ๗๕ และร้อยละ ๑๐๐ ของความเร็วรอบสูงสุดที่ผู้ผลิตเครื่องกำเนิดไฟฟ้ากำหนดสำหรับการทำงานต่อเนื่องเท่านั้น(๒)แตรสัญญาณต้องมีคุณสมบัติทางเสียง(แถบการกระจายของพลังงานคลื่นเสียงระดับความดันคลื่นเสียง)และคุณสมบัติทางกลที่ผ่านการทดสอบตามที่กำหนดในข้อ ๔ข้อ๔ แตรสัญญาณต้องทำการทดสอบโดยการวัดระดับเสียง(Measurement of Sound Level) และทดสอบความทนทาน (Endurance Test) ตามวิธีการทดสอบที่กำหนดในภาคผนวก ๒ และมีหลักเกณฑ์ ดังต่อไปนี้(๑)การทดสอบโดยการวัดระดับเสียง(ก)ระดับเสียง ต้องไม่เกิน๑)๙๕ - ๑๑๕ เดซิเบลเอ สำหรับแตรสัญญาณประเภทที่ ๑๒)๑๐๕ - ๑๑๘ เดซิเบลเอ สำหรับแตรสัญญาณประเภทที่ ๒(ข)ระดับเสียงที่ช่วงความถี่ ๑,๘๐๐ - ๓,๕๕๐ เฮิรตซ์ไม่เกินเกณฑ์ตาม (ก)(ค)แตรสัญญาณประเภทที่ ๑ และประเภทที่ ๒ ต้องมีระดับเสียงในช่วงความถี่ ๑,๘๐๐ - ๓,๕๕๐ เฮิรตซ์ สูงกว่าระดับเสียงในช่วงความถี่ที่เกินกว่า ๓,๕๕๐ เฮิรตซ์(ง)ระยะเวลาตั้งแต่เริ่มใช้แตรสัญญาณจนระดับเสียงเพิ่มขึ้นถึงค่าต่ำสุดตามเกณฑ์ที่กำหนดใน(ก) ข้างต้น ต้องไม่เกิน ๐.๒ วินาทีระดับเสียงของแตรสัญญาณที่ใช้กับรถตาม๔ (๑) (ก) ๒) อาจใช้กับรถตาม ๔ (๑) (ก) ๑) ได้(๒)การทดสอบความทนทานในการใช้งาน ขึ้นอยู่กับจำนวนครั้งที่สามารถใช้งานโดยให้ทดสอบครั้งละ ๑ วินาที เว้นช่วง ๔ วินาที ดังนี้(ก)แตรสัญญาณประเภทที่ ๑ ต้องมีเสียงดัง เป็นจำนวน ๑๐,๐๐๐ ครั้ง(ข)แตรสัญญาณประเภทที่ ๒ ต้องมีเสียงดัง เป็นจำนวน ๕๐,๐๐๐ ครั้งเมื่อผ่านการทดสอบความทนทานข้างต้นแล้วแตรสัญญาณต้องมีคุณสมบัติตาม ๔ (๑)หมวด ๒การติดตั้ง ส่วนที่ ๑การติดตั้งแตรสัญญาณ ข้อ๕ แตรสัญญาณที่จะติดตั้งกับรถยนต์และรถจักรยานยนต์ต้องเป็นไปตามเงื่อนไขอย่างใดอย่างหนึ่งดังต่อไปนี้(๑)ผ่านการรับรองแบบแตรสัญญาณตามประกาศนี้(๒)ได้รับการรับรองมาตรฐานผลิตภัณฑ์อุตสาหกรรมว่าด้วยอุปกรณ์สัญญาณเสียงเตือนสำหรับยานยนต์ของสำนักงานมาตรฐานผลิตภัณฑ์อุตสาหกรรม มอก. ๗๗๑ - ๒๕๕๐ ขึ้นไป(๓)ได้รับการรับรองมาตรฐานตามข้อกำหนดทางเทคนิคของสหประชาชาติ ว่าด้วยอุปกรณ์สัญญาณเสียงเตือนสำหรับรถอนุกรมที่ ๐๐ (UN Regulation No. ๒๘.๐๐) ขึ้นไป(๔)ได้รับการรับรองมาตรฐานหรือข้อกำหนดทางเทคนิคจากหน่วยงานอื่นนอกจาก (๒) หรือ (๓) ที่กรมการขนส่งทางบกให้ความเห็นชอบส่วนที่ ๒การทดสอบ ข้อ๖ ระดับเสียงของแตรสัญญาณที่ติดตั้งกับรถต้องมีค่าระดับเสียงดังต่อไปนี้(๑)ไม่น้อยกว่า ๘๓ เดซิเบลเอ และไม่เกิน ๑๑๒ เดซิเบลเอสำหรับสัญญาณเสียงของรถจักรยานยนต์ที่มีกำลังไฟฟ้าไม่เกิน ๗ กิโลวัตต์(๒)ไม่น้อยกว่า ๘๗ เดซิเบลเอ และไม่เกิน ๑๑๒ เดซิเบลเอสำหรับสัญญาณเสียงของรถยนต์และรถจักรยานยนต์ที่มีกำลังไฟฟ้าเกิน ๗ กิโลวัตต์โดยทำการวัดด้วยวิธีการ และเงื่อนไข ดังต่อไปนี้(ก)วัดได้ในระยะ ๗ เมตร จากด้านหน้ารถโดยรถอยู่ในสถานที่โล่งบนพื้นเรียบและเครื่องยนต์ไม่ทำงาน(ข)เสียงลมและสภาพแวดล้อมต้องต่ำกว่าระดับเสียงที่วัดได้อย่างน้อยที่สุด ๑๐ เดซิเบลเอ(ค)กระแสไฟฟ้าในการทดสอบต้องเป็นไปตามที่กำหนดในข้อ ๑ (๒) (ข) ของภาคผนวก ๒ต้องจ่ายแรงดันไฟฟ้าด้วย๑)แบตเตอรี่ของรถเท่านั้น หรือ๒)แบตเตอรี่ของรถที่เครื่องยนต์เริ่มทำงานและที่รอบเดินเบา หรือ๓)มีแหล่งจ่ายไฟภายนอกที่เชื่อมกับแตรสัญญาณ(ง)การวัดต้องทำตามมาตรฐาน IEC (International Electro Technical Commission) ว่าด้วย Weighting curve A(จ)ระดับเสียงสูงสุดต้องอยู่ในช่วงความสูงระหว่าง ๐.๕ เมตร และ ๑.๕ เมตร จากระดับพื้น(ฉ)ไมโครโฟนของเครื่องมือวัดต้องวางอยู่ในระดับกึ่งกลางตามความยาวของรถหมวด ๓การรับรองแบบ ส่วนที่ ๑การยื่นคำขอ ข้อ๗ ผู้ผลิตแตรสัญญาณหรือผู้ผลิตรถที่ติดตั้งแตรสัญญาณที่ประสงค์จะขอรับรองแบบแตรสัญญาณหรือแบบการติดตั้งแตรสัญญาณให้ยื่นคำขอ ณ สำนักวิศวกรรมยานยนต์ กรมการขนส่งทางบกพร้อมด้วยเอกสารหลักฐานดังต่อไปนี้(๑)บุคคลธรรมดา(ก)ภาพถ่ายบัตรประจำตัวประชาชนในกรณีผู้ขอเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานรัฐบาลต่างประเทศหรือองค์การระหว่างประเทศออกให้(ข)หนังสือมอบอำนาจในกรณีมีการมอบอำนาจพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ค)เอกสารแสดงข้อมูลประกอบการพิจารณารับรองแบบแตรสัญญาณหรือแบบการติดตั้งแตรสัญญาณจำนวน ๓ ชุด ดังต่อไปนี้๑)กรณีการรับรองแบบแตรสัญญาณให้ใช้เอกสารแสดงข้อมูลตามที่กำหนดไว้ในภาคผนวก ๓โดยมีรายละเอียด ดังต่อไปนี้๑.๑)ข้อมูลรายละเอียดด้านเทคนิคของแตรสัญญาณ๑.๒)รูปภาพหรือรูปวาดภาคตัดขวาง (ของแตรสัญญาณ)๑.๓)รายการชิ้นส่วนที่ใช้ในการผลิตและวัสดุที่ใช้๑.๔)รูปภาพหรือรูปวาดของชิ้นส่วนที่ใช้ในการผลิตแตรสัญญาณรวมทั้งพื้นที่ในการแสดงเครื่องหมายการรับรองแบบ๒)ในกรณีการรับรองแบบการติดตั้งแตรสัญญาณให้ใช้เอกสารแสดงข้อมูลตามที่กำหนดไว้ในภาคผนวก ๔ โดยมีรายละเอียด ดังต่อไปนี้๒.๑)ข้อมูลรายละเอียดด้านเทคนิคของรถที่ได้ติดตั้งแตรสัญญาณ๒.๒)รายการของชิ้นส่วนที่จำเป็นสำหรับชี้บ่งแตรสัญญาณที่สามารถติดตั้งกับรถ๒.๓)รูปภาพหรือรูปวาดแสดงตำแหน่งการติดตั้งแตรสัญญาณและชิ้นส่วนที่ใช้ในการติดตั้งกับรถ(ง)ตัวอย่างแตรสัญญาณที่ขอรับรองแบบ จำนวน ๒ ชุดในกรณีการรับรองแบบแตรสัญญาณหรือตัวอย่างรถที่ติดตั้งแตรสัญญาณที่ขอรับรองแบบจำนวน ๑ คัน ในกรณีการรับรองแบบการติดตั้งแตรสัญญาณต้องส่งมอบตัวอย่างดังกล่าวให้กรมการขนส่งทางบกหรือหน่วยงานทดสอบตามที่ได้รับแจ้ง(จ)หลักฐานผลการทดสอบหรือผลการตรวจสอบแตรสัญญาณ หรือการติดตั้งแตรสัญญาณ (ถ้ามี)(ฉ)หลักฐานผลการประเมินการตรวจสอบการผลิตให้เป็นไปตามต้นแบบ (ถ้ามี)(ช)หลักฐานการผ่านการรับรองมาตรฐานหรือข้อกำหนดทางเทคนิคของแตรสัญญาณ (ถ้ามี)(๒)ห้างหุ้นส่วนสามัญจดทะเบียน ห้างหุ้นส่วนจำกัด หรือบริษัทจำกัด(ก)หนังสือรับรองการจดทะเบียนนิติบุคคล(ข)ภาพถ่ายบัตรประจำตัวประชาชนของผู้มีอำนาจลงนามในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ค) เอกสารแสดงข้อมูลประกอบการพิจารณาตาม (๑) (ข) (ค) (ง)(จ) (ฉ) และ (ช)(๓)ส่วนราชการ รัฐวิสาหกิจ หรือสถาบันการศึกษา(ก)หนังสือมอบอำนาจของส่วนราชการ รัฐวิสาหกิจหรือสถาบันการศึกษาให้ดำเนินการยื่นคำขอหนังสือรับรองแบบ(ข)เอกสารแสดงข้อมูลประกอบการพิจารณาตาม (๑) (ค) (ง) (จ) (ฉ) และ (ช)ส่วนที่ ๒การตรวจสอบ ข้อ๘ เมื่อได้รับคำขอแล้วให้เจ้าหน้าที่ผู้รับคำขอตรวจสอบเอกสารหลักฐานให้ครบถ้วนถูกต้องในกรณีที่เอกสารไม่ครบถ้วนถูกต้องให้แจ้งผู้ยื่นคำขอไปดำเนินการแก้ไขภายใน ๔๕ วัน ในกรณีที่เอกสารครบถ้วนถูกต้องให้ดำเนินการดังต่อไปนี้(๑)ตรวจสอบคุณสมบัติ คุณลักษณะ และการติดตั้ง(ก)กรณีขอรับรองแบบแตรสัญญาณให้ดำเนินการทดสอบหรือตรวจสอบคุณสมบัติและคุณลักษณะตามที่กำหนดไว้ในหมวด๑ และกรณีขอรับรองแบบการติดตั้งแตรสัญญาณให้ดำเนินการทดสอบหรือตรวจสอบการติดตั้งตามที่กำหนดไว้ในหมวด๒(ข) ตรวจสอบผลการทดสอบหรือตรวจสอบคุณสมบัติคุณลักษณะ หรือการติดตั้งตาม (ก) ของผู้ผลิตหรือหน่วยงานทดสอบอย่างใดอย่างหนึ่งดังต่อไปนี้๑)ผลการทดสอบหรือตรวจสอบของผู้ผลิตที่เป็นหน่วยงานทดสอบตามที่กำหนดไว้ในภาคผนวก ๕๒)ผลการทดสอบหรือตรวจสอบของหน่วยงานทดสอบตามที่กำหนดไว้ในภาคผนวก ๕๓)ผลการทดสอบหรือตรวจสอบของหน่วยงานทดสอบตามความตกลงว่าด้วยการรับรองข้อกำหนดทางเทคนิคของยานยนต์อุปกรณ์ และส่วนควบที่ติดตั้งและ/หรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบตามข้อกำหนดทางเทคนิคปี ๑๙๕๘ ของคณะกรรมาธิการเศรษฐกิจแห่งยุโรป องค์การสหประชาชาติ๔)ผลการทดสอบหรือตรวจสอบของผู้ผลิตที่มีวิศวกรที่ได้รับมอบหมายจากกรมการขนส่งทางบกเป็นพยานในการทดสอบหรือตรวจสอบตามหลักเกณฑ์และวิธีการที่กำหนดในกรณีกรมการขนส่งทางบกยอมรับผลการทดสอบหรือตรวจสอบคุณสมบัติและคุณลักษณะแตรสัญญาณตาม(ข) ให้ยกเว้นการทดสอบหรือตรวจสอบตามที่กำหนดไว้ในหมวด ๑ หรือยอมรับผลการทดสอบหรือตรวจสอบการติดตั้งแตรสัญญาณตาม(ข) ให้ยกเว้นการทดสอบตามที่กำหนดไว้ในหมวด ๒(๒)ตรวจสอบการผลิตให้เป็นไปตามต้นแบบ (Conformity of Production : COP)(ก)ดำเนินการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๖ เว้นแต่กรณีการขอรับรองแบบการติดตั้งแตรสัญญาณสำหรับรถยนต์และรถจักรยานยนต์เป็นรายคันโดยระบุตัวเลขชี้บ่งยานยนต์(Vehicle Identification Number : VIN) ให้ยกเว้นการตรวจสอบการผลิตให้เป็นไปตามต้นแบบ(ข)ตรวจสอบผลการตรวจสอบการผลิตให้เป็นไปตามต้นแบบของผู้ผลิตหรือหน่วยงานตรวจสอบการผลิตให้เป็นไปตามต้นแบบอย่างใดอย่างหนึ่งดังนี้๑)ผลการตรวจสอบการผลิตให้เป็นไปตามต้นแบบของผู้ผลิตที่เป็นหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๕๒)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๕๓)ผลการตรวจสอบการผลิตให้เป็นไปตามต้นแบบของหน่วยงานตรวจสอบ การผลิตให้เป็นไปตามต้นแบบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์ และส่วนควบที่ติดตั้ง และ/หรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบตามข้อกำหนดทางเทคนิค ปี๑๙๕๘ ของคณะกรรมาธิการเศรษฐกิจแห่งยุโรปองค์การสหประชาชาติ๔)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบที่ได้รับอนุญาตจากสำนักงานคณะกรรมการแห่งชาติว่าด้วยการรับรองระบบงานโดยต้องเป็นไปตามมาตรฐานที่กำหนดในประเภทของหน่วยงานตรวจสอบการผลิตให้เป็นไปตามต้นแบบที่กำหนดไว้ในภาคผนวก๕ในกรณีกรมการขนส่งทางบกยอมรับผลการตรวจสอบการผลิตให้เป็นไปตามต้นแบบตาม(ข) ให้ยกเว้นการตรวจสอบการผลิตให้เป็นไปตามต้นแบบที่กำหนดไว้ในภาคผนวก ๖ส่วนที่ ๓เงื่อนไขการขอรับรองแบบ ข้อ๙ การขอรับรองแบบแตรสัญญาณและแบบการติดตั้งแตรสัญญาณต้องเป็นไปตามเงื่อนไข ดังต่อไปนี้(๑)แบบแตรสัญญาณที่ขอรับรองให้ถือว่าเป็นแบบเดียวกัน ดังต่อไปนี้(ก)ชื่อหรือเครื่องหมายทางการค้า(ข)หลักการทำงาน(ค)ชนิดของกระแสไฟฟ้า (กระแสตรง หรือกระแสสลับ)(ง)รูปร่างภายนอกของกรอบ/กล่อง (case)(จ)รูปร่างและขนาดของสิ่งห่อหุ้มเยื่อสั่นสะเทือนที่ทำให้เกิดเสียง (diaphragm)(ฉ)รูปร่างหรือชนิดของทางออกของเสียง (sound outlet)(ช)ความถี่ของเสียง(ซ)อัตราแรงดันจ่าย(ฌ)ความดันทำงาน สำหรับแตรสัญญาณที่ใช้อากาศอัดจากภายนอกโดยตรง(๒)แบบการติดตั้งแตรสัญญาณที่ขอรับรองให้ถือว่าเป็นแบบเดียวกัน ดังต่อไปนี้(ก)จำนวนและแบบแตรสัญญาณที่ติดตั้งบนรถ(ข)การติดตั้งแตรสัญญาณบนรถ(ค)ตำแหน่งแตรสัญญาณบนรถ(ง)ความคงรูปของส่วนของโครงสร้างรถที่ใช้ติดตั้ง(จ)รูปร่างและวัสดุของตัวถังที่อยู่ด้านหน้ารถที่อาจมีผลต่อระดับเสียงของแตรสัญญาณและทำให้คุณสมบัติของเสียงเปลี่ยนไป(Masking effect)ข้อ๑๐ แบบแตรสัญญาณต้องมีคุณสมบัติและคุณลักษณะเป็นไปตามที่กำหนดไว้ในหมวด๑ และแบบการติดตั้งแตรสัญญาณต้องมีการติดตั้งเป็นไปตามที่กำหนดไว้ในหมวด ๒ข้อ๑๑ ในกรณีแตรสัญญาณและการติดตั้งแตรสัญญาณผ่านการรับรองตามมาตรฐานหรือข้อกำหนดทางเทคนิคดังต่อไปนี้ให้ถือว่ามีคุณสมบัติ คุณลักษณะ และการติดตั้งเป็นไปตามประกาศนี้(๑)มาตรฐานผลิตภัณฑ์อุตสาหกรรม อุปกรณ์สัญญาณเสียงเตือนสำหรับยานยนต์ มาตรฐานเลขที่มอก. ๗๗๑ - ๒๕๕๐ ขึ้นไป(๒)ข้อกำหนดทางเทคนิคของสหประชาชาติว่าด้วยอุปกรณ์สัญญาณเสียงเตือนของรถอนุกรมที่ ๐๐(UN Regulation No. ๒๘.๐๐) ขึ้นไปส่วนที่ ๔การออกหนังสือรับรองแบบ ข้อ๑๒ ในกรณีแตรสัญญาณหรือการติดตั้งแตรสัญญาณเป็นไปตามที่กำหนดไว้ในข้อ ๑๐และผ่านการตรวจสอบการผลิตให้เป็นไปตามต้นแบบตามที่กำหนดไว้ในข้อ ๑ ของภาคผนวก ๖ให้เจ้าหน้าที่ผู้รับผิดชอบนำเสนออธิบดีหรือผู้ที่ได้รับมอบหมายเพื่อออกหนังสือรับรองแบบแล้วแต่กรณี หนังสือรับรองแบบให้เป็นไปตามแบบที่กำหนดในภาคผนวก๗ข้อ๑๓ ในกรณีแตรสัญญาณหรือการติดตั้งแตรสัญญาณไม่เป็นไปตามที่กำหนดไว้ในข้อ๑๐ หรือไม่ผ่านการตรวจสอบการผลิตให้เป็นไปตามต้นแบบตามที่กำหนดไว้ในข้อ ๑ของภาคผนวก ๖ ให้ถือว่าไม่ผ่านการรับรองแบบตามประกาศนี้และให้เจ้าหน้าที่ผู้รับผิดชอบแจ้งให้ผู้ยื่นคำขอทราบส่วนที่ ๕การกำหนดเครื่องหมายการรับรองแบบ ข้อ๑๔ ผู้ผลิตที่ได้รับหนังสือรับรองแบบแตรสัญญาณและแบบการติดตั้งแตรสัญญาณต้องจัดทำเครื่องหมายการรับรองแบบตามที่กำหนดในภาคผนวก๘ และให้มีเครื่องหมายการรับรองแบบแตรสัญญาณไว้ที่แตรสัญญาณทุกชิ้นที่ผลิต ทั้งนี้กรมการขนส่งทางบกอาจยอมรับการทำเครื่องหมายดังกล่าวที่ผ่านการรับรองจากประเทศภาคีความตกลงว่าด้วยการรับรองข้อกำหนดทางเทคนิคของยานยนต์อุปกรณ์ และส่วนควบติดตั้ง และ/หรือใช้ในยานยนต์ และเงื่อนไขสำหรับการยอมรับร่วมกันของการให้ความเห็นชอบตามข้อกำหนดทางเทคนิคปี ๑๙๕๘ ของคณะกรรมาธิการเศรษฐกิจแห่งยุโรปองค์การสหประชาชาติหรือจากสำนักงานมาตรฐานผลิตภัณฑ์อุตสาหกรรมตามที่กำหนดในข้อ ๑๑ เครื่องหมายการรับรองแบบตามวรรคหนึ่งให้แสดงหรือติดกับแตรสัญญาณในตำแหน่งที่มองเห็นได้ง่ายสะดวกแก่การตรวจสอบส่วนที่ ๖การตรวจสอบการผลิตให้เป็นไปตามต้นแบบที่ได้รับหนังสือรับรองแบบ ข้อ๑๕ แตรสัญญาณที่ได้รับการรับรองแบบหรือรถที่ได้รับรองแบบการติดตั้งแตรสัญญาณแล้วให้มีการตรวจสอบการผลิตให้เป็นไปตามต้นแบบตามที่กำหนดไว้ในข้อ๒ ของภาคผนวก ๖ และต้องเป็นไปตามหลักเกณฑ์และเงื่อนไข ดังต่อไปนี้(๑)แบบแตรสัญญาณ(ก)ต้องเป็นแตรสัญญาณที่มีเครื่องหมายการรับรองแบบตามที่กำหนดไว้ในข้อ ๑๔ และต้องมีคุณสมบัติและคุณลักษณะเป็นไปตามที่กำหนดไว้ในหมวด๑(ข)ตรวจสอบการผลิตแตรสัญญาณให้ใช้วิธีสุ่มตัวอย่างและทำการตรวจสอบแตรสัญญาณให้เป็นไปตามต้นแบบตามที่กำหนดไว้ในข้อ๒ ของภาคผนวก ๖ โดยให้ตรวจสอบการผลิตสองปีต่อหนึ่งครั้ง(๒)แบบการติดตั้งแตรสัญญาณ(ก)ต้องเป็นรถที่มีการติดตั้งแตรสัญญาณที่ได้รับการรับรองแบบตามที่กำหนดไว้ใน หมวด ๒(ข)การตรวจสอบการติดตั้งแตรสัญญาณให้ใช้วิธีสุ่มตัวอย่างและทำการตรวจสอบแตรสัญญาณให้เป็นไปตามต้นแบบตามที่กำหนดไว้ในข้อ๒ ของภาคผนวก ๖ โดยให้ตรวจสอบการผลิตสองปีต่อหนึ่งครั้งส่วนที่ ๗การแก้ไขหรือเพิ่มเติมการรับรองแบบ ข้อ๑๖ ในกรณีผู้ผลิตที่ได้รับหนังสือรับรองแบบประสงค์ขอแก้ไขหรือเพิ่มเติมแบบแตรสัญญาณหรือแบบการติดตั้งแตรสัญญาณหรือรายละเอียดของหนังสือรับรองแบบให้ยื่นคำขอแก้ไขหรือเพิ่มเติมณ สำนักวิศวกรรมยานยนต์ กรมการขนส่งทางบก พร้อมด้วยเอกสารหลักฐาน ดังต่อไปนี้(๑)หนังสือรับรองแบบฉบับเดิม(๒)เอกสารแสดงข้อมูลการแก้ไขเพิ่มเติม และรายงานผลการทดสอบ รูปภาพ หรือรูปวาดในกรณีขอแก้ไขเพิ่มเติมรายละเอียดที่เกิดจากการลงรายการในหนังสือรับรองแบบผิดพลาดคลาดเคลื่อนให้ใช้เฉพาะหลักฐานตาม(๑) หรือในกรณีการขอแก้ไขเพิ่มเติมตามวรรคหนึ่งที่ไม่จำเป็นต้องพิจารณาผลทดสอบรูปภาพหรือรูปวาดให้ได้รับยกเว้นหลักฐานรายงานผลการทดสอบ รูปภาพหรือรูปวาดตาม (๒)ข้อ๑๗ เมื่อได้รับคำขอแล้วให้เจ้าหน้าที่ผู้รับคำขอตรวจสอบเอกสารหลักฐานให้ครบถ้วนถูกต้องในกรณีที่เอกสารไม่ครบถ้วนถูกต้องให้แจ้งให้ผู้ยื่นคำขอดำเนินการแก้ไขภายใน๓๐ วัน ในกรณีเอกสารหลักฐานครบถ้วนถูกต้องให้ดำเนินการ ดังต่อไปนี้(๑)การขอแก้ไขเพิ่มเติมข้อผิดพลาดในการออกหนังสือรับรอง เช่นลงรายละเอียดผิดพลาดให้เจ้าหน้าที่ตรวจสอบข้อผิดพลาดตามคำขอหากเห็นว่ามีรายการผิดพลาดจริงให้แก้ไขรายการในหนังสือรับรองแบบให้ถูกต้องพร้อมลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไขหากเห็นว่ารายละเอียดของหนังสือรับรองแบบถูกต้องแล้วให้ชี้แจงหรือแจ้งเป็นหนังสือให้ผู้ยื่นคำขอทราบ(๒)การขอแก้ไขเพิ่มเติมแบบแตรสัญญาณหรือแบบการติดตั้งแตรสัญญาณให้เจ้าหน้าที่ตรวจสอบการขอแก้ไขเพิ่มเติมดังกล่าวว่าจำเป็นต้องดำเนินการทดสอบหรือไม่และให้ดำเนินการ ดังต่อไปนี้(ก)กรณีการขอแก้ไขเพิ่มเติมที่ไม่ต้องทำการทดสอบให้พิจารณาความถูกต้องของเอกสารแสดงข้อมูลประกอบการขอแก้ไขเพิ่มเติมเมื่อเห็นว่าถูกต้องให้ดำเนินการแก้ไขเพิ่มเติมเอกสารท้ายหนังสือรับรองแบบพร้อมจัดทำเครื่องหมายการรับรองแบบในส่วนที่มีการเปลี่ยนแปลงตามที่กำหนดไว้ในภาคผนวก๘ พร้อมทั้งลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไข(ข)กรณีการขอแก้ไขเพิ่มเติมที่ต้องมีการทดสอบให้พิจารณาความถูกต้องของเอกสารแสดงข้อมูลที่ประกอบการขอแก้ไขเพิ่มเติมเมื่อเห็นว่าถูกต้อง ให้ดำเนินการตามข้อ ๑๒ และเมื่อดำเนินการเรียบร้อยแล้วปรากฏว่าเอกสารและผลการทดสอบครบถ้วนถูกต้องให้ดำเนินการออกหนังสือรับรองแบบฉบับใหม่ให้กับผู้ยื่นคำขอต่อไปส่วนที่ ๘การเลิกการผลิต ประกอบหรือนำเข้า ข้อ๑๘ ในกรณีผู้ผลิตที่ได้รับหนังสือรับรองแบบประสงค์จะเลิกการผลิตประกอบหรือนำเข้าแตรสัญญาณหรือยกเลิกการติดตั้งแตรสัญญาณตามแบบที่ได้รับการรับรองไว้แล้วให้แจ้งรายละเอียดเกี่ยวกับการเลิกการผลิตประกอบ หรือนำเข้าดังกล่าวเป็นหนังสือให้กรมการขนส่งทางบกทราบส่วนที่ ๙การกำกับดูแลผู้ผลิตที่ได้รับหนังสือรับรองแบบ ข้อ๑๙ ผู้ผลิตที่ได้รับหนังสือรับรองแบบต้องอำนวยความสะดวกให้แก่อธิบดีหรือผู้ที่อธิบดีมอบหมายเข้าทำการตรวจสอบกระบวนการผลิตทำการทดสอบ หรือทำการติดตั้ง ตลอดจนตรวจสอบการปฏิบัติตามประกาศนี้ ณ โรงงานผลิตโรงงานประกอบ คลังสินค้า สถานที่ติดตั้ง สถานที่ทำการทดสอบข้อ๒๐ เมื่อปรากฏว่าผู้ผลิตที่ได้รับหนังสือรับรองแบบผู้ใดไม่ปฏิบัติตามหลักเกณฑ์วิธีการ และเงื่อนไขที่กำหนดในประกาศนี้หรือเจตนาทุจริตหรือจงใจยื่นเอกสารข้อมูลที่เป็นเท็จหรือปลอมแปลงหลักฐานหรือเอกสารแสดงข้อมูลในการขอรับรองแบบให้กรมการขนส่งทางบกมีอำนาจตักเตือน ระงับใช้หนังสือรับรองแบบชั่วคราวหรือเพิกถอนหนังสือรับรองแบบ ตามควรแก่กรณีส่วนที่ ๑๐การอุทธรณ์ ข้อ๒๑ ผู้ผลิตที่ได้รับหนังสือรับรองแบบซึ่งถูกระงับใช้หนังสือรับรองแบบชั่วคราวหรือถูกสั่งเพิกถอนหนังสือรับรองแบบมีสิทธิอุทธรณ์เป็นหนังสือต่ออธิบดีได้ภายใน๑๕ วัน นับแต่วันที่ได้รับแจ้งการระงับใช้หนังสือรับรองแบบชั่วคราวหรือเพิกถอนโดยระบุข้อโต้แย้งและข้อเท็จจริงหรือข้อกฎหมายที่อ้างอิงประกอบคำขอด้วย และให้นำหลักเกณฑ์ วิธีการและเงื่อนไขเกี่ยวกับการอุทธรณ์ตามกฎหมายว่าด้วยวิธีปฏิบัติราชการทางปกครองมาใช้บังคับทั้งนี้การอุทธรณ์ดังกล่าวไม่เป็นการทุเลาการบังคับตามคำสั่งระงับใช้หนังสือรับรองแบบชั่วคราวหรือคำสั่งเพิกถอนหนังสือรับรองแบบหมวด ๔การบังคับใช้ ข้อ๒๒ ผู้ผลิตแตรสัญญาณหรือผู้ผลิตรถที่ติดตั้งแตรสัญญาณต้องดำเนินการให้เป็นไปตามประกาศภายในระยะเวลา ดังต่อไปนี้(๑)แบบแตรสัญญาณหรือแบบการติดตั้งแตรสัญญาณสำหรับรถยนต์นั่ง (M๑)และรถยนต์บรรทุก (N๑) ที่ผลิต ประกอบหรือนำเข้าตั้งแต่วันที่ ๑ มกราคม พ.ศ. ๒๕๖๒ให้ผู้ผลิตต้องดำเนินการให้เป็นไปตามประกาศนี้เว้นแต่แบบแตรสัญญาณหรือแบบการติดตั้งแตรสัญญาณที่มีอยู่แล้วก่อนวันที่ ๑ มกราคมพ.ศ. ๒๕๖๒ ให้สามารถผลิต ประกอบ หรือนำเข้าต่อไปได้จนถึงวันที่ ๓๑ ธันวาคม พ.ศ.๒๕๖๓ หากพ้นกำหนดเวลาดังกล่าว ผู้ผลิตต้องดำเนินการให้เป็นไปตามประกาศนี้(๒)แบบแตรสัญญาณหรือแบบการติดตั้งแตรสัญญาณสำหรับรถจักรยานยนต์ (L๓) ที่ผลิต ประกอบหรือนำเข้าตั้งแต่วันที่ ๑ มกราคม พ.ศ. ๒๕๖๑ให้ผู้ผลิตต้องดำเนินการให้เป็นไปตามประกาศนี้ เว้นแต่แบบแตรสัญญาณหรือแบบการติดตั้งแตรสัญญาณที่มีอยู่แล้วก่อนวันที่๑ มกราคม พ.ศ. ๒๕๖๑ ให้สามารถ ผลิต ประกอบ หรือนำเข้าต่อไปได้จนถึงวันที่ ๓๑ธันวาคม พ.ศ. ๒๕๖๒ หากพ้นกำหนดเวลาดังกล่าวผู้ผลิตต้องดำเนินการให้เป็นไปตามประกาศนี้ประกาศ ณ วันที่ ๒๐ตุลาคม พ.ศ. ๒๕๕๙สนิท พรหมวงษ์อธิบดีกรมการขนส่งทางบก[เอกสารแนบท้าย]๑. ภาคผนวก๑ เงื่อนไขการจัดประเภทรถยนต์บรรทุก (N๑)๒. ภาคผนวก ๒ วิธีการทดสอบแตรสัญญาณ๓. ภาคผนวก ๓ เอกสารแสดงข้อมูลสำหรับ การรับรองแบบแตรสัญญาณ๔. ภาคผนวก ๔ เอกสารแสดงข้อมูลสำหรับ การรับรองแบบการติดตั้งแตรสัญญาณ๕. ภาคผนวก ๕ เงื่อนไขการยอมรับผลการทดสอบหรือตรวจสอบหรือผลการตรวจสอบการผลิตให้เป็นไปตามต้นแบบ๖. ภาคผนวก ๖ การตรวจสอบการผลิตให้เป็นไปตามต้นแบบ(Conformity of Production : COP)๗. ภาคผนวก ๗ แบบของหนังสือรับรองแบบ๘. ภาคผนวก ๘ เครื่องหมายการรับรองแบบแตรสัญญาณและแบบการติดตั้งแตรสัญญาณ(ดูข้อมูลจากภาพกฎหมาย)ปริยานุช/จัดทำ๒๒ พฤศจิกายน๒๕๕๙วิศนี/ตรวจ๒๒ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๕ ง/หน้า ๑๓/๑๘ พฤศจิกายน ๒๕๕๙